পুথমকালি
পুথমকালি হল ভারতের কেরালা রাজ্যের লোকশিল্প। এই শিল্প রূপটিতে পোশাকে বিভিন্ন ধরনের সজ্জা ব্যবহার করা হয়। এটি সাধারণত মালাপ্পুরম জেলার ভগবতী মন্দিরগুলিতে করা হয়। এই নৃত্যকলাটি দুর্গা এবং দারিকা অসুরের মধ্যে যুদ্ধের পৌরাণিক কথার উপর ভিত্তি করে তৈরি, এই যুদ্ধের সময় পুথম চরিত্রটি দুর্গাকে সঙ্গ দেয়। মান্নান গোষ্ঠীর মানুষ মূলত এই নৃত্য সম্পাদন করেন। তাঁদের পেশা সাধারণত কাপড় কাচা, তবে তাঁরা দেশীয় ওষুধের চর্চাও করেন। নৃত্যশিল্পীরা সংখ্যায় সাধারণত তিনজন থাকেন, উপস্থাপনার আগে এক সপ্তাহ ধরে তাঁরা কঠোর পরিশ্রম করেন। এতে থিয়েটারের উপাদানও রয়েছে।